Ľubotínska pahorkatina

Ľubotínska pahorkatina je geomorfologický podcelok Spišsko-šarišského medzihoria.

Vymedzenie 
Podcelok zaberá severozápadnú časť Spišsko-šarišského medzihoria a severným okrajom sa v údolí rieky Poprad dotýka štátnej hranice s Poľskom. Juhovýchodný okraj lemuje Čergov, severovýchodne a severne nadväzuje Ľubovnianska vrchovina. Na zvyšnej časti susedia už len podcelky Spišsko-šarišského medzihoria; na severozápade je to Ľubovnianska kotlina, juhozápadný okraj lemuje Hromovec a na juhovýchode sa krátkym úsekom dotýka Šarišské podolie.

Chránené územia 
Na území pahorkatiny leží viacero maloplošných chránených území:
 Skalná ihla – prírodná pamiatka
 Skalky pri Údole – prírodná pamiatka
 Okrúhly kopec – prírodná pamiatka
 Rebrá – prírodná pamiatka
 Kyjovské bradielko – prírodná pamiatka
 Lysá hora – prírodná pamiatka
 Bradlové pásmo – prírodná pamiatka
 Plavečské štrkoviská – chránený areál
 Slatina pri Šarišskom Jastrabí – prírodná rezervácia

Doprava 
V severnej časti je osou územia rieka Poprad, v údolí ktorej vedú hlavné dopravné komunikácie. Zo Starej Ľubovne do Prešova vedie cesta I/68, na ktorú sa v Ľubotíne pripája cesta I/77 do Bardejova. Údolím rieky vedie i železničná trať Poprad-Tatry – Plaveč, ktorá sa v stanici Plaveč pripája na trať Košice – Muszyna.

Referencie 

Spišsko-šarišské medzihorie
Geomorfologické podcelky na Slovensku
Pahorkatiny na Slovensku